হিন্দু পুরাণে এলজিবিটি বিষয়বস্তু
হিন্দু পুরাণে এলজিবিটি বিষয়বস্তু বিভিন্নভাবে উপস্থাপিত হয়েছে। কয়েকজন দেবদেবী ও যোদ্ধার চারিত্রিক বৈশিষ্ট্যে বা আচরণে স্ত্রী সমকামীতা, পুরুষ সমকামীতা, উভকামীতা বা রূপান্তরকামীতা অর্থাৎ (এককথায় এলজিবিটি) বৈশিষ্ট্য বা আচরণ পরিদৃষ্ট হয়। কোনও কোনও ক্ষেত্রে তাঁদের চরিত্রে লিঙ্গ পার্থক্য ও অ-বিষমকামী যৌনপ্রবৃত্তিরও আভাস মেলে। ঐতিহ্যগত হিন্দু সাহিত্যে সরসরি সমকামিতার কথা উল্লেখ করা হয়নি। কিন্তু "বেদ", "রামায়ণ", "মহাভারত" ও বিভিন্ন পৌরাণিক সাহিত্যে এবং স্থানীয় লোকসাহিত্যে লিঙ্গ পরিবর্তন, সমকামোদ্দীপক (হোমোইরোটিক) ঘটনা এবং আন্তঃলিঙ্গ ও তৃতীয় লিঙ্গ চরিত্রের উপস্থিতি প্রায়শই লক্ষ্য করা যায়।
যৌন সংখ্যালঘুর পরিবার প্রতিপালন
কিছু পুরুষ সমকামী দম্পতি সন্তান লাভের জন্য সারোগেট গর্ভাবস্থার দ্বারস্থ হন। সারোগেট হলো একজন নারী; যিনি উক্ত সমকামী দম্পতির একজন থেকে প্রাপ্ত শুক্রাণু দ্বারা তার ডিম্বাণু নিষিক্ত করে তা গর্ভে ধারণ করেন। কিছু নারী অর্থপ্রাপ্তির আশায় আবার কেওবা নিছক মানবতার খাতিরে, আবার কেওবা উভয়ের জন্যই সারোগেট মাতা হতে রাজি হন। যেসব পিতামাতা সারোগেসি পদ্ধতি প্রয়োগ করেন, তারা অপবাদগ্রস্থও হতে পারেন।